b"\n_START_ARTICLE_\nYash Chopra\n_START_SECTION_\nBiografia\n_START_PARAGRAPH_\nYash Chopra va n\xc3\xa9ixer a Laohre, a l'\xc3\x8dndia Brit\xc3\xa0nica (ara el Pakistan), ciutat que despr\xc3\xa9s de la partici\xc3\xb3 de les \xc3\x8dndies el 1947 va integrar-se al Pakistan. Va passar la inf\xc3\xa0ncia a Jalandhar, al Panjab, i als 19 anys s'instal\xc2\xb7la a Bombai per treballar al cinema amb el seu germ\xc3\xa0 gran Baldev Raj Chopra, que era director. Durant els anys 60 i 70, va anar introduint idees innovadores en les seves pel\xc2\xb7l\xc3\xadcules: paisatges rom\xc3\xa0ntics, vestuaris sumptuosos i can\xc3\xa7ons occidentalitzades, tota una s\xc3\xa8rie d'ingredients que esdevindran inevitables en les futures produccions de Bollywood. Durant la seva carrera va mantenir una relaci\xc3\xb3 privilegiada amb les estrelles masculines de dues generacions diferents, Amitabh Bachchan i Shahrukh Khan, cosa que li va permetre obtenir diversos premis. El 1970 va fundar la societat de producci\xc3\xb3 Yash Raj Films, que es va convertir en una de les m\xc3\xa9s importants de tota l'\xc3\x8dndia._NEWLINE_Yash Chopra tenia dos fills implicats en la ind\xc3\xbastria cinematogr\xc3\xa0fica: Aditya (director, guionista i productor) i Uday (actor)."